Асылъяр сәхнәгә кире кайта

	14 июль Асылъярның туган  көне иде. Бәйрәме белән котлаганда, «Татар радиосы» коллективы аннан кайда югалуын да сораган. 	  – Югалу сәбәбе турында күп язылды, бер кешегә дә сер түгел – мин декрет ялында. Улым Әмиргә июль ахырында 2 яшь ярым була. Иҗатымны дәвам итәм. Хәзер инде бер альбом яздырырлык җырлар җыелды. Әкрен генә кире сәхнәгә кайтырга планлаштырам. Барысы да Аллага шөкер!  – дигән ул.

PS. Биш атна элек Оскар Усманов интернеттагы битенә Асылъяр белән төшкән фотосын куйган иде. Фото астына «Тиздән Асылъярдан яңа җыр» дип язылган. 
	Ландыш КӘБИРОВА	
Шәһри Казан

	№ --- | 21.07.2015	


